**Základná škola, Jedľové Kostoľany 75**

**ŠKOLSKÝ VZDELÁVACÍ PROGRAM**

|  |  |
| --- | --- |
| **Vzdelávacia oblasť:** | **Jazyk a komunikácia** |
| **Názov predmetov:** | **Slovenský jazyk a literatúra** |
| **Časový rozsah výučby:** | **1. roč. – 9 h / týždeň 297 h / rok**  **2. roč. – 9h / týždeň 297h / rok**  **3. roč. – 7 h / týždeň 231 h / rok**  **4. roč. – 7h / týždeň 231h / rok** |
| **Ročník:** | **prvý, druhý, tretí, štvrtý** |
| **Stupeň vzdelania:** | **ISCED 1** |
| **Dĺžka štúdia:** | **4 roky** |
| **Forma štúdia:** | **denná** |
| **Vyučovací jazyk:** | **slovenský** |

**CHARAKTERISTIKA PREDMETU**

Vyučovací predmet slovenský jazyk a literatúra má vo vzdelávaní nezastupiteľné miesto. Je základným prostriedkom pre nadobúdanie kultúrnej gramotnosti žiaka, jeho kľúčových kompetencií. Umožňuje porozumenie a osvojenie si poznatkov vo všetkých vzdelávacích oblastiach. Z tohto dôvodu má v systéme primárneho vzdelávania kľúčové, centrálne postavenie. Spôsobilosti, ktoré žiak v rámci tohto učebného predmetu nadobudne, majú zásadný vplyv na jeho vzdelávanie aj v ďalších vzdelávacích oblastiach, učebných predmetoch. Kvalita spôsobilostí používať materinský jazyk zásadne ovplyvňuje aj komunikáciu žiaka s jeho okolím, vytváranie vzťahov s inými ľuďmi a formuje zaradenie žiaka do spoločnosti. Cieľom výučby slovenského jazyka na primárnom stupni vzdelávania je naučiť spisovný jazyk na takej úrovni, aby ho žiaci vedeli používať v praktickom živote. Používanie jazyka vnímame ako komplexné využívanie všetkých komunikačných zručností – rozprávania, písania, čítania a počúvania.

**CIELE PREDMETU**

**1. ročník**

Základným cieľom výučby slovenského jazyka a literatúry v tomto ročníku je osvojenie si kódu grafického zápisu reči, naučiť žiakov písať a čítať. Pre jednotlivé zložky učebného predmetu slovenský jazyk a literatúra môžeme pre tento ročník formulovať nasledovné špecifiká:

*Jazyková a slohová zložka* – žiaci sa oboznamujú s grafickým zápisom reči a postupne si osvojujú schopnosť čítať a písať. Väčší dôraz sa kladie nielen na schopnosť prepísať a odpísať texty, ale aj na samostatné tvorivé písanie. Produktívne činnosti súvisiace s písaním zaraďujeme postupne s ohľadom na individuálne schopnosti žiakov. Žiaci sa oboznamujú len s obmedzeným množstvom gramatických a pravopisných pravidiel, napr. žiak rozlišuje vety podľa začiatku a ukončenia, vety prečíta so správnou intonáciou. V slohovej zložke dbáme na to, aby žiaci ústne komunikovali, primerane si rozvíjali slovnú zásobu a maximálne využívali zaužívané konvencie.

*Čítanie a literárna výchova* – žiaci si osvojujú schopnosť čítať, neskôr čítať s porozumením. Pri čítaní literárnych textov si postupne uvedomujú ich estetické hodnoty.

V prvom ročníku systematicky podporujeme rozvoj všetkých komunikačných zručností. Sústreďujeme sa predovšetkým na:

*Rozprávanie*: žiaci si rozširujú aktívnu slovnú zásobu, primerane používajú komunikačné konvencie. Zdokonaľujú svoj ústny prejav rozprávaním krátkych príbehov. Okrem obsahovej stránky ústnych prejavov vyžadujeme od nich aj správnu výslovnosť.

*Počúvanie*: žiaci si uvedomujú, že počúvanie je neoddeliteľnou súčasťou vzájomnej komunikácie. Počúvajú svojho komunikačného partnera (žiaka, učiteľa, inú osobu) a získané informácie využívajú v následnej komunikácii.

*Čítanie*: zručnosť čítať žiaci nadobúdajú postupne. Základnou požiadavkou je dosiahnutie určitej úrovne kvality techniky čítania. Postupne na základe individuálnych schopností žiakov vyžadujeme aj čítanie s porozumením.

*Písanie:* základnou požiadavkou získania primeranej zručnosti písania žiakov je zapamätať si všetky tvary tlačených aj písaných písmen, odpísať a prepísať text.

Obsah učiva v 1. ročníku členíme do troch období: *prípravné, šlabikárové a čítankové*.

**2. ročník**

Špecifickým cieľom výučby spisovného jazyka v druhom ročníku je osvojenie si prvotných princípov jazykového systému. Žiaci sa začínajú oboznamovať s gramatickými a jazykovými pravidlami. Výrazne sa zdokonaľujú v technike čítania a písania, ako aj v čítaní s porozumením. Oboznamujú sa so samostatnou tvorbou textu. Jednotlivé zložky učebného predmetu slovenský jazyk a literatúra majú v tomto ročníku nasledovné špecifiká:

*Jazyková a slohová zložka –* žiaci si začínajú osvojovať teoretické vedomosti o jazykových pravidlách a systéme jazyka. Uplatňujú jazykové pravidlá v písomnom prejave, nielen pri odpise a prepise, ale tiež pri veku primeranej jazykovej analýze textu. Dbajú na rozvoj komunikačných kompetencií a kladú dôraz na hovorenú reč.

*Čítanie a literárna výchova* - žiaci sa zdokonaľujú v technike čítania, zapamätajú si určené literárne pojmy, vnímajú estetickú stránku literárneho diela. Na primeranej úrovni uskutočňujú obsahovú analýzu textu, čítajú s porozumením, identifikujú informácie uvedené priamo v texte.

V druhom ročníku systematicky podporujeme u žiakov rozvoj všetkých komunikačných zručností. Sústreďujeme sa predovšetkým na:

*Rozprávanie:* – zautomatizovanie primeraného používania komunikačných konvencií. Zdokonaľovanie spôsobilostí samostatného rozprávania a rozprávania podľa predlohy. Žiaci postupne nadobúdajú skúsenosti pri ústnej prezentácii výsledkov svojej práce a pri riešení rôznych úloh.

*Počúvanie*: žiaci sa zdokonaľujú v spôsobilosti počúvať partnera v rámci komunikácie. Nadobúdajú skúsenosti pri počúvaní spolužiakov pri ich prezentáciách, vedia reprodukovať počuté informácie. Od žiakov vyžadujeme porozumenie inštrukciám učiteľa pri riešení úloh.

*Čítanie*: žiaci sa zdokonaľujú v technike čítania a v porozumení čítaného textu. Vyžadujeme od nich reprodukovanie informácií, ktoré sú uvedené v texte priamo podľa otázky formulovanej učiteľom. Pri čítaní literárnych textov si žiaci uvedomujú podobnosť textov v niektorých ich charakteristikách. Na základe tejto podobnosti sa pokúsia vysvetliť význam literárnych pojmov.

*Písanie*: žiaci sa zdokonaľujú v písaní správnych tvarov všetkých písaných písmen. Postupne zvyšujeme požiadavky na písanie samostatných viet podľa zadania a na samostatnú tvorbu textov.

**3. ročník**

Špecifickým cieľom jazykového vyučovania v treťom ročníku je zvládnutie učiva, zameraného na pravopisné pravidlá. Žiaci získavajú základné poznatky o jazykovom systéme slovných druhov, zvlášť ohybných slovných druhov. Intenzívna pozornosť sa venuje práci s textom. Žiaci rozlišujú slohové útvary: rozprávanie, opis, oznámenie, správa a i. Zvyšujeme požiadavky na čítanie s porozumením a na samostatnú tvorbu textov podľa zadania. Jednotlivé zložky učebného predmetu slovenský jazyk a literatúra majú v tomto ročníku nasledovné špecifiká:

*Jazyková a slohová zložka -* osvojenie si základných pravopisných pravidiel a kľúčových pojmov o jazykovom systéme, slovných druhoch na elementárnej úrovni. Nadobudnutie spôsobilosti ústne prezentovať výsledky svojej práce, rozprávať podľa predlohy alebo zadania. Napísať krátke útvary podľa špecifického zamerania učiva.

*Čítanie a literárna výchova* – zdokonaľovanie techniky čítania, osvojenie si významu určených literárnych pojmov, estetické vnímanie literárneho diela, obsahová analýza textu na primeranej úrovni, čítanie s porozumením. Identifikácia informácií priamo uvedených v texte, formulovanie otázok k týmto informáciám a identifikovanie informácií uvedených v texte nepriamo.

**4. ročník**

Vo štvrtom ročníku sa systematizuje učivo z jazykového systému. K ohybným slovným druhom sa postupne pridávajú neohybné slovné druhy. Žiaci si osvojujú ďalšie pravidlá slovenského pravopisu. V priebehu celého školského roka intenzívne pracujú s textami, zameriavajú sa na porozumenie ich obsahu a pomenovanie ich základných vlastností. Zvyšujú sa požiadavky na kvalitu vytvorených textov v hovorenej aj písanej podobe. Pre jednotlivé zložky učebného predmetu slovenský jazyk a literatúra formulujeme nasledovné špecifiká:

*Jazyková a slohová zložka* – rozširovanie poznatkov o jazykovom systéme, slovných druhoch. V slohu sa zameriame na zautomatizovanie používania pravopisných pravidiel v písomnom prejave žiakov. Zdokonaľujeme u žiakov spôsobilosti vedieť ústne prezentovať výsledky svojej práce, rozprávať podľa zadania, predlohy a samostatne tvoriť písomne texty.

*Čítanie a literárna výchova* – u žiakov sa zameriame na zdokonaľovanie techniky čítania, osvojenie si významu ďalších určených literárnych pojmov, na estetické vnímanie literárneho diela a obsahovú analýzu textu na primeranej úrovni. Pri čítaní s porozumením žiaci identifikujú informácie uvedené v texte priamo aj nepriamo a formulujú otázky k týmto informáciám.

Pre jednotlivé zložky učebného predmetu *slovenský jazyk a literatúra* formulujeme nasledovné špecifiká:

*Rozprávanie:* žiaci disponujú spôsobilosťou samostatne rozprávať a rozprávať podľa predlohy. Ústne prezentujú výsledky svojej práce pri riešení rôznych úloh. Odpovedajú na otázky zamerané na prezentované informácie.

*Počúvanie*: žiaci sa zdokonaľujú v spôsobilosti počúvať partnera v rámci komunikácie. Nadobúdajú skúsenosti pri počúvaní spolužiakov pri ichprezentáciách, vedia formulovať otázky k prezentovanému textu. Snažia sa porozumieť inštrukcii učiteľa pri riešení úlohy a vedia si vyžiadať chýbajúce informácie. Formulujú inštrukcie k práci so spolužiakom, pri skupinovej práci.

*Čítanie*: žiaci sa zdokonaľujú v technike čítania, predovšetkým v porozumení čítaného textu a v technike čítania so správnou intonáciou a dôrazom na prednes. Vedia porozumieť informáciám, ktoré sú v texte uvedené priamo aj nepriamo podľa otázky formulovanej učiteľom.

*Písanie*: žiaci čitateľne prepisujú a odpisujú text. Samostatne píšu texty podľa zadania učiteľa.

**HODNOTENIE PREDMETU**

V rámci predmetu slovenský jazyk a literatúra sú hodnotené a klasifikované tri zložky predmetu: jazyková komunikácia, komunikácia a sloh, čítanie a literatúra. Predmetom hodnotenia a klasifikácie v predmete slovenský jazyk a literatúra sú výsledky, ktoré žiak dosiahol v súlade s požiadavkami učebných osnov, obsahových a výkonových štandardov v jednotlivých zložkách predmetu: jazyková komunikácia, komunikácia a sloh, čítanie a literatúra. Hodnotí sa schopnosť získať, upraviť, spracovať, používať a prezentovať vedomosti, zručnosti a návyky v konkrétnych situáciách, obsahová kvalita a jazyková správnosť odpovede, t.j. rozsah slovnej zásoby, gramatická správnosť, štylistická pôsobivosť a stupeň rečovej pohotovosti. V písomnom aj ústnom prejave má žiak preukázať komplexnosť ovládania jazyka, mieru tvorivosti a celkovú vzdelanosť a kultúrnosť v miere vychádzajúcej z učebných osnov, obsahových a výkonových štandardov.

Podklady na hodnotenie a klasifikáciu získava učiteľ rôznymi metódami, formami a prostriedkami:

* sústavným sledovaním výkonu žiaka a jeho pripravenosti na vyučovanie,
* rôznymi druhmi skúšok ( ústnym skúšaním jednotlivca, frontálnym skúšaním, skúšaním žiakov v rámci skupinovej práce, formou didaktických testov po prebratí tematického celku, písomných cvičení),
* kontrolnými písomnými prácami, ktoré sú predpísané osnovami,
* analýzou výsledkov rôznych činností žiaka,
* sústavným diagnostickým pozorovaním žiaka

Pri hodnotení žiakov sme prijali pravidlá, ktoré platia pre celé obdobie vzdelávania žiaka a sú v súlade so spoločenskými výchovno – vzdelávacími stratégiami na úrovni školy:

* Hodnotenie zameriame a formulujeme pozitívne
* Rozlišujeme hodnotenie začlenených ( integrovaných) a bežných žiakov
* Vyučujúci klasifikujú iba prebrané a precvičené učivo
* Žiak má dostatok času na učenie, precvičovanie a upevnenie učiva
* Podklady na hodnotenie a klasifikáciu získava vyučujúci objektívnym sledovaním

výkonov a pripravenosti žiaka na vyučovanie, rôznymi druhmi písomných prác,

analýzou výsledkov rôznych činnosti žiakov

* Pri klasifikácii používa platnú klasifikačnú stupnicu
* Písomné práce sú oznámené vopred
* Využitie sebahodnotenia žiakov, ich schopnosť posúdiť svoju vlastnú prácu, vynaložené úsilie, osobné možnosti a rezervy

|  |  |
| --- | --- |
| **Metódy a formy hodnotenia** | **Kritéria hodnotenia** |
| **Ústne skúšanie** | * komplexnosť ( celé učivo) * samostatnosť * správnosť * správnosť použitia odbornej terminológie * pochopenie ( nie memorovanie) * aplikačná schopnosť * generalizácia(zovšeobecnenie, schopnosť hodnotiť,vytvárať závery) |
| **Písomné testy** | * stupnica hodnotenia |
| **Diktáty** | * stupnica hodnotenia |
| **Prednes poézie** | * správnosť a dodržanie rýmu * spôsob prednesu |
|  | * obsahová náročnosť |
| **Bleskovky** | * stupnica hodnotenia |
| **Prezentácia a projekty** | * dodržanie požadovanej témy * originalita pri výbere jazykových prostriedkov * požadovaná forma a rozsah práce * originálny prístup pri spracovaní * prezentácia vlastnej práce |
| **Skupinová práca** | * rešpektovanie pravidiel skupinovej práce * rešpektovanie komunikačných pravidiel * kvalita výstupného produktu * priateľskosť pri spolupráci * schopnosť sebahodnotenia * schopnosť hodnotenia iných skupín podľa dohodnutých kritérií |

Na hodnotenie žiakov počas celého školského roka používame:

1. **priebežné hodnotenie**

klasifikácia známkou

ústne hodnotenie ( ako motivačný činiteľ)

1. **sumatívne hodnotenie**

klasifikácia známkou podľa Metodického pokynu č.22/2011 na hodnotenie žiakov základnej škôl.

**Kritériá kontroly a hodnotenia diktátov:**

**Počet a zameranie kontrolných diktátov v 1. ročníku ZŠ**

počet: 1

Zameranie: opakovanie učiva z 1. ročníka ZŠ

**Počet a zameranie kontrolných diktátov v 2. ročníku:**

počet: 10

Zameranie:

1. Opakovanie učiva z 1. ročníka ZŠ

2. Hláska a písmeno (ch, dz, dž)

3. Samohláska ä

4. Dvojhlásky

5. Tvrdé spoluhlásky

6. Opakovanie učiva za 1. polrok

7. Mäkké spoluhlásky

8. Slabiky di, ti, ni, li, de, te, ne, le

9. Vety

10. Opakovanie učiva z 2. ročníka

**Počet a zameranie kontrolných diktátov v 3. ročníku ZŠ**:

počet: 10

Zameranie:

1. Opakovanie učiva z 2. ročníka ZŠ

2. Slová s l, ĺ, r, ŕ

3. Vybrané slová po b

4. Vybrané slová po m

5. Vybrané slová po p

6. Opakovanie učiva za 1. polrok

7. Vybrané slová po r, s

8. Vybrané slová po v, z

9. Slovné druhy

10. Opakovanie učiva z 3. ročníka ZŠ

**Počet a zameranie kontrolných diktátov v 4. ročníku ZŠ:**

počet: 10

Zameranie:

1. Opakovanie učiva z 3. ročníka ZŠ
2. 2. Vybrané slová po b, m
3. 3. Vybrané slová po p, r
4. 4. Vybrané slová po s, v, z
5. 5. Spodobovanie
6. 6. Opakovanie učiva za 1. polrok
7. 7. Vlastné podstatné mená
8. 8. Ohybné slovné druhy
9. 9. Neohybné slovné druhy
10. 10. Opakovanie učiva zo 4. ročníka ZŠ

**Stupnica hodnotenia kontrolných diktátov:**

0 – 1 chyba 1

2 – 4 chyby 2

5 – 7 chýb 3

8 – 10 chýb 4

11 a viac chýb 5

Rovnaké chyby v tom istom slove sa pokladajú za jednu chybu, napríklad ríchly chlapec mal ríchly krok – (1 chyba).

**Rozsah kontrolných diktátov:**

1. ročník 10 – 15 plnovýznamových slov
2. ročník 20 – 30 plnovýznamových slov
3. ročník 30 – 40 plnovýznamových slov
4. ročník 40 – 50 plnovýznamových slov

Poznámka: Navrhovaný rozsah slov platí aj pri prepise a odpise textu.

**VZDELÁVACÍ ŠTANDARD**

**1. ročník**

|  |  |  |  |  |
| --- | --- | --- | --- | --- |
| **Tematický celok** | **Počet hodín** | **Obsahový štandard** | **Výkonový štandard** | **Prierezové témy** |
| **Prípravné obdobie**  **čítanie** | **12** | * komunikácia * hláska * písmeno * slabika * slovo * veta * veľké tlačené písmená | **Žiak na konci prípravného obdobia 1. ročníka ZŠ vie / dokáže:**   * rozprávať podľa obrázka, * jednoducho a súvisle hovoriť k téme zadanej učiteľom, * sluhovo rozlišovať hlásky v slove, * zrakovo rozlišovať písmená, * spájať hlásky do slabík, * hovoriť slovo po slabikách, * určovať počet slabík v slove, * tvoriť vetu podľa grafickej schémy, * určovať počet slov vo vete, * čítať veľké tlačené písmená podľa predlohy | DOV  MUV  OSR  OŽZ |
| **Prípravné obdobie**  **písanie** | **12** | * tvary veľkých tlačených písmen, * prípravní cviky | * písať tvary veľkých tlačených písmen, * písať podľa predlohy tvary prípravných cvikov | DOV  OSR |
| **Prípravné obdobie**  **rozprávanie** | **2** | * výslovnosť slovenských hlások, * predstavenie sa | * správne artikulovať a vyslovovať všetky hlásky, * predstaviť sa rodným menom a priezviskom | OSR  MUV  TPP |
| **Prípravné obdobie**  **počúvanie** | **2** | * prijímanie informácií | * počúvať a porozumieť informáciám od učiteľa, spolužiaka, * pracovať podľa inštrukcie učiteľa | OSR  DOV |
| **Čítanie- šlabikárové obdobie** | **130** | * písmená * hlásky * dĺžka hlásky * tlačené, písané, veľké a malé písmená abecedy * slabika (analýza a syntéza) * slovo * veta * druhy viet * interpunkčné znamienka      * rozlišovacie znamienka: dĺžeň, mäkčeň, vokáň, dve bodky * orientácia v texte | **Žiak na konci šlabikárového obdobia v 1. ročníku základnej školy vie/dokáže:**   * čítať všetky písmená, * rozlišovať hlásky, * vyslovovať krátku a dlhú hlásku, * rozlišovať písmená: tlačené, písané, malé a veľké, * určovať hlásky v slabike,  |  | | --- | | spájať hlásky do slabiky,   * čítať slabiky (otvorenú, zatvorenú,   so spoluhláskovou skupinou a  s viacnásobnou spoluhláskovou  skupinou), | | * čítať slová po slabikách, * určovať počet slabík a hlások v slove, * určovať pozíciu hlásky v slove (na začiatku, uprostred, na konci), * čítať slová zložené z otvorených slabík, * čítať slová zložené z otvorených a zatvorených slabík, * čítať slová zo zatvorených slabík, * čítať slová so slabikotvorným r – ŕ, l – ĺ, * čítať slová a vysvetľovať ich význam, |  * čítať vety, * určovať prvé slovo vety podľa veľkého   začiatočného písmena,   * rozlišovať druhy viet podľa interpunkčného znamienka, * správne vyslovovať hlásky s dĺžňom, mäkčeňom, vokáňom,   dvoma bodkami,   * čítať text zľava doprava. | OSR  ENV  MUV |
| **Písanie- šlabikárové obdobie** | **60** | * tvary veľkých a malých písaných písmen * odpis písmen, slabík, slov, viet a textu * prepis písmen, slabík, slov, viet a textu * písanie písmen, slabík, slov, viet a textu podľa diktovania | * písať všetky tvary písaných písmen samostatne, v slabikách, slovách, vetách, pri prepise, odpise aj samostatnom písaní, * písať písmená v správnom sklone a so správnou veľkosťou, * odpísať písaným písmom písmená, slabiky, slová, vety, text podľa písanej predlohy * prepísať písaným písmom slabiky, slová, vety, text podľa tlačenej predlohy  |  |  | | --- | --- | | * na základe počutého písať písmená, slabiky, slová, vety, text písaným písmom. |  | | OSR  MUV |
| **Rozprávanie- šlabikárové obdobie** | **6** | * vyžiadanie informácie * rozprávanie o udalosti | |  |  | | --- | --- | | * vyžiadať si od učiteľa, spolužiaka informáciu potrebnú k riešeniu úlohy, * súvislo rozprávať o nejakej udalosti * dopĺňať rozprávanie na základe otázok učiteľa, spolužiaka * formulovať otázky na doplnenie informácie k rozprávaniu |  | |  | | | OSR |
| **Počúvanie- šlabikárové obdobie** | **6** | * počúvanie a porozumenie rozprávaniu učiteľa, spolužiaka | * uvedomelo počúvať rozprávanie učiteľa alebo spolužiaka, * porozumieť, čo učiteľ alebo spolužiak hovorí. | OSR |
| **Čítanie - čítankové obdobie** | **30** | * báseň * hádanka * text      * rozprávka, príbeh * nadpis, autor * druhy viet * rozprávanie * dej v umeleckom texte * umelecký prednes * dramatizácia umeleckého textu * dej zdramatizovaného textu * postavy zdramatizovaného textu a ich vlastnosti * ilustrácia a jej funkcia | **Žiak na konci čítankového obdobia v 1. ročníku základnej školy vie/dokáže:**   * čítať báseň, hádanku zapísanú tlačeným alebo písaným písmom, * odlíšiť poéziu od prozaického textu (nepoužívajú pojem poézia, próza), * odpovedať na otázky viažuce sa k informáciám uvedeným v básni alebo hádanke * prečítať s porozumením prozaický text, * odpovedať na otázky viažuce sa k informáciám uvedeným v texte, * porozprávať dej prečítaného príbehu (rozprávky), * určiť nadpis a autora textu, * správne čítať oznamovacie, opytovacie, rozkazovacie, zvolacie * prerozprávať jednoduchý dej umeleckého textu, * správne odpovedať na otázky viažuce sa k informáciám * obsiahnutým priamo v texte, * predniesť báseň alebo kratší prozaický text, * odlíšiť reč postáv v dramatizovanom texte, * prečítať text danej postavy v dramatickom diele, * používať pri dramatizácii textu neverbálne prvky komunikácie, * určiť postavy v dramatickom texte, * primeraným spôsobom opísať ich vlastnosti, * identifikovať ilustráciu v texte, * poznať funkciu ilustrácie, * prostredníctvom ilustrácie dopĺňať text, * priradiť vhodnú ilustráciu k textu, * priradiť k ilustrácii vhodnú časť textu, | OSR  MUV  MRV  OŽZ  TPP |
| **Písanie- čítankové obdobie** | **30** | * odpis písaného textu * prepis tlačeného textu * písanie podľa diktovania * samostatné písomné vyjadrovanie myšlienok * písanie vlastných podstatných mien osôb písaným písmom * veta – veľké písmená na začiatku viet * interpunkčné znamienka na konci viet | |  |  | | --- | --- | | * odpísať krátky text podľa predlohy, |  | | * prepísať tlačený text písaným písmom, |  | | * písať vety a krátke texty podľa diktovania, |  | | * samostatne zapísať vlastnú myšlienku v rozsahu jednej vety, |  | | * používať pravopis písania veľkého písmena na začiatku vlastných   podstatných mien osôb,   * napísať správne svoje rodné meno aj priezvisko, * písať prvé slovo vety s veľkým písmenom, * správne písať interpunkčné znamienka na konci oznamovacích, opytovacích, zvolacích, želacích a rozkazovacích viet (pri odpise a prepise textu), * písať správne interpunkčné znamienka na konci viet v diktáte. | | | OSR  RTK  MUV  DOV  MRV |
| **Rozprávanie- čítankové obdobie** | **4** | * základy spoločenského správania * komunikácia | * poznať základné pravidlá slušného správania a aplikovať ich   v reálnom živote,   * pozdraviť, osloviť dospelých aj spolužiakov, * zvítať, rozlúčiť sa, poprosiť, poďakovať, zaželať niekomu niečo, * ospravedlniť, vyjadriť súhlas, nesúhlas, * zablahoželať, privítať niekoho, rozlúčiť sa, poprosiť, * požiadať niekoho o niečo. | OSR  MUV |
| **Počúvanie- čítankové obdobie** | **3** | * počúvanie (porozumenie rozprávaniu učiteľa, spolužiaka) | * uvedomelo počúvať rozprávanie učiteľa alebo spolužiaka, * rozumieť tomu, čo učiteľ alebo spolužiak hovorí. | OSR |

**ZÁVER**

Učebné osnovy sú totožné so vzdelávacím štandardom IŠVP pre príslušný predmet.

1. **ročník**

|  |  |  |  |  |
| --- | --- | --- | --- | --- |
| **Tematický celok** | **Počet hodín** | **Obsahový štandard** | **Výkonový štandard** | **Prierezové témy** |
| **Jazyková a slohová zložka** | **165** | * hláska a písmeno * rozlíšenie pojmov hláska – písmeno * odlišnosť písmen *ch, dz* a *dž* v hovorenej reči a v písanom prejave * výslovnosť hlások a písmen v slovách * abeceda | **Žiak na konci 2. ročníka základnej školy vie/dokáže:**   * správne určovať hlásku a písmeno v daných slovách, * vymenovať počet písmen a hlások v slovách, * rozlišovať hlásky, ktoré sa zapisujú jedným písmenom od hlások, ktoré sa skladajú z dvoch písmen (dz, dž, ch), * správne vyslovovať hlásky v slovách, * napísať tlačené a písané písmená slovenskej abecedy, * vymenovať a napísať písmená v abecednom poradí, * zoraďovať slová v abecednom poradí na základe prvého písmena, | DOV  MUV  OSR  OŽZ |
|  |  | * rozlišovacie znamienka: * dĺžeň, mäkčeň, vokáň a dve bodky * rozlišovacie znamienka v grafickom prejave a ich funkcia (zmena významu slova) | * správne vyslovovať a písať hlásky s rozlišovacími znamienkami: dĺžeň, mäkčeň, vokáň, dve bodky, * rozlíšiť a správne použiť slová, kde rozlišovacie znamienko mení význam slov (koza - koža...), * správne dopĺňať chýbajúce rozlišovacie znamienka do slov, * opravovať text s nesprávne uvedenými rozlišovacími znamienkami | OSR  MUV  TPP |
|  |  | * samohlásky: krátke a dlhé * spoluhlásky: mäkké, tvrdé a obojaké * dvojhlásky * rozlíšenie hlások na samohlásky, spoluhlásky a dvojhlásky | * samostatne vymenovať samohlásky krátke a dlhé, * samostatne vymenovať spoluhlásky: mäkké, tvrdé, obojaké, * samostatne vymenovať dvojhlásky, * v texte rozlíšiť samohlásky, spoluhlásky a dvojhlásky | OSR  MRV |
|  |  | * samohlásky: krátke a dlhé * samohláska *ä* a jej pravopis | * rozdeliť samohlásky na dve skupiny, * správne vyslovovať krátke a dlhé samohlásky, * uplatniť pravopis slov so samohláskou ä, * rozlíšiť význam slov, kde kvantita samohlásky mení význam slova napr. (latka – látka, sud - súd), | DOV  MUV  OSR  OŽZ |
|  |  | * dvojhlásky: *ia, ie, iu, ô* | * správne vyslovovať a písať dvojhlásky: ia, ie, iu, ô, * správne prepisovať slabiky ja–já, je, ju–jú na začiatku a na konci slova, * zdôvodňovať pravopis v slovách s dvojhláskami: ia, ie, iu, ô, | DOV  MUV  OSR  OŽZ |
|  |  | * mäkké spoluhlásky * pravopis *i/í* po mäkkých spoluhláskach a *y/ý* v koreni domácich slov * výslovnosť mäkkých spoluhlások *č, dž, ž, š, c, dz, j ď, ť, ň, ľ* * výslovnosť a pravopis spoluhlások *ď, ť, ň, ľ* pred samohláskami *i, e* a pred dvojhláskami *ia, ie, iu* | * identifikovať v slovách mäkké spoluhlásky č, dž, š, ž, c, dz, j ď, ť, * ň, ľ a samostatne ich vymenovať, * uplatniť pravopis i/í po mäkkých spoluhláskach, * správne vyslovovať mäkké spoluhlásky aj v menej známych slovách, v nových slovných spojeniach a poznať ich významovú stránku, | DOV  MUV  OSR  OŽZ |
|  |  | * tvrdé spoluhlásky * výskyt *i/í* po tvrdých spoluhláskach v cudzích a zvukomalebných slovách * výslovnosť a pravopis spoluhlások *d, t, n, l* v porovnaní s výslovnosťou a pravopisom spoluhlások ď, ť, ň, ľ | * identifikovať v slovách tvrdé spoluhlásky h, ch, k, g, d, t n, l, * rozlišovať tvrdé spoluhlásky v texte po sluchovej aj zrakovej stránke, * uplatniť pravopis y/ý po tvrdých spoluhláskach, * uplatniť pravopis i/í po tvrdých spoluhláskach v cudzích slovách (kino, kimono...) a v zvukomalebných slovách (kikirik, chi-chi...), * uplatniť pravopis a výslovnosť slov s tvrdou spoluhláskou l, po ktorej sa píše y (lyko, mlyn, plyn, lysá, lyžica...), | OSR  MUV  DOV  MRV |
|  |  | * slabika * kvantita slabík * spájanie hlások do slabík * slabičnosť slov * rozdeľovanie slov na konci riadka | * rozoznávať krátke a dlhé slabiky, * správne spájať spoluhlásky a samohlásky do slabík, * správne spájať spoluhlásky a dvojhlásky do slabík, * rozdeľovať slová na slabiky, * rozdeľovať slová na jednoslabičné a viacslabičné, * správne rozdeľovať slová na konci riadku, * rozoznávať kvantitu slabík, * rozdeľovať slová s dvojhláskami na slabiky | OSR  MUV  TPP |
|  |  | * jednoduchá veta * druhy viet * interpunkčné znamienka (bodka, otáznik, výkričník) na konci vety * neúplná veta | * tvoriť gramaticky správne vety, * poznať druhy viet (oznamovacie, opytovacie, rozkazovacie, želacie a zvolacie), * správne používať za vetami interpunkčné znamienka: bodku, otáznik, výkričník, * uplatňovať melódiu vety podľa komunikačného zámeru výpovede, * rozlišovať neúplnú vetu v texte, | OSR  MUV  DOV  MEV |
|  |  | * ústne a písomné blahoželanie * tykanie – vykanie * adresa bydliska * súkromný list * blahoželanie (ústne, písomne) * pohľadnica | * zablahoželať ústne aj písomne, * používať tykanie a vykanie v závislosti od danej situácie, * napísať správne adresu svojho bydliska, * napísať jednoduchý (súkromný) list, * sformulovať blahoželanie ústne, písomne, * napísať blahoželanie na pohľadnicu, | OSR  MUV |
|  |  | * rozprávanie (ústne) * opis predmetu, ilustrácie | * porozprávať vlastný zážitok, * porozprávať obsah z prečítaného textu, * porozprávať príbeh podľa série obrázkov, * porozprávať dej konkrétneho alebo vymysleného príbehu, * vytvoriť nadpis k príbehu, * opísať predmet podľa jeho najvýraznejších (osobitých) znakov, * opísať ilustráciu pomocou vlastnej slovnej zásoby. | OSR  MUV  DOV  MRV |
| **Čítanie a literárna výchova** | **132** | * text | * porozumieť, že text má určitý komunikačný zámer (oznámiť niečo, poučiť niekoho, prípadne pobaviť), * uplatňovať správnu techniku čítania pri čítaní akéhokoľvek textu, * čítať plynulo súvislý text, správne dýchať, artikulovať, dodržiavať správnu výslovnosť, * prečítať text na primeranej úrovni, pričom uplatňuje vhodnú moduláciu hlasu, suprasegmentálne javy (melódia vety, slovný prízvuk, dôraz, pauza, rytmus, intenzita hlasu), * čítať text s porozumením, * reprodukovať informácie podľa otázok formulovaných učiteľom, ktoré sú v texte | OSR  RTK  MUV  DOV  MRV |
|  |  | * báseň, strofa, rým, verš * nadpis | * uvedené priamo, * porozumieť informáciám, podľa otázok formulovaných učiteľom, ktoré sú v texte uvedené nepriamo, * vyjadriť vlastný názor na prečítaný text, * rozlíšiť báseň od iných literárnych útvarov, * identifikovať veršované a neveršované literárne útvary, * identifikovať v básni strofu, * identifikovať v básni rým, verš, * zarecitovať báseň (básne) podľa vlastného výberu, * identifikovať nadpis v texte, * tvoriť nadpis k rôznym textom (básnickým alebo prozaickým) | OSR  MUV  TPP |
|  |  | * autor, spisovateľ, spisovateľka * kniha, knižnica, čitateľ * ilustrácia, ilustrátor | * vyhľadávať v textoch mená autorov detskej literatúry, * poznať mená najznámejších autorov detskej literatúry, * orientovať sa v knižnici, * čítať knihy od známych slovenských aj zahraničných autorov detskej literatúry, * povedať obsah prečítanej knihy, * vymenovať postavy z prečítanej knihy, * poznať mená detských ilustrátorov, * nakresliť ilustráciu k prečítanej knihe, | OSR  MUV  TPP  DOV  MRV |
|  |  | * krátke literárne útvary ľudovej slovesnosti * ľudové riekanky, vyčítanky, piesne | * recitovať krátke útvary ľudovej slovesnosti, * odlíšiť krátke literárne útvary ľudovej slovesnosti od iných literárnych útvarov (napr. rozprávok), * zaspievať ľudovú pieseň podľa vlastného výberu, | OSR  MUV  TPP  MRV |
|  |  | * ľudová rozprávka (obsah, dej, postavy) | * vysvetliť pojem ľudová rozprávka, * plynulo prečítať text ľudovej rozprávky, * uplatniť pri čítaní správne dýchanie, artikuláciu a dodržiavať správnu výslovnosť, * identifikovať postavy v rozprávke, * porozprávať dej rozprávky, * povedať ponaučenie vyplývajúce z rozprávky, * vymenovať názvy niektorých rozprávkových kníh, | OSR  MUV  TPP |
|  |  | * bábkové divadlo, bábkoherec, bábkar | * vysvetliť pojem bábkové divadlo, * vysvetliť, čo je bábka, kto je bábkoherec, bábkar, * zhotoviť jednoduchú bábku (z papiera, látky), * zahrať bábkovú hru so spolužiakmi, | OSR  MUV  TPP  DOV  MRV |
|  |  | * zdrobnenina | * vysvetliť pojem zdrobnenina, * vyhľadať zdrobneninu v texte, * vytvoriť krátky literárny text so zdrobneninami, | OSR  MUV  TPP |
|  |  | * noviny * detské časopisy | * čítať nahlas a s porozumením veku primerané texty z novín a detských časopisov, * povedať stručný obsah prečítaného textu, * poznať názvy známych detských časopisov. | OSR  MUV  TPP  DOV |

**ZÁVER**

Učebné osnovy v 2. ročníku - zvyšuje hodinová dotácia o 1 hodinu, ktorá sa využije na zvýšenie kvality výkonu:

* Táto hodinová dotácia bude využívaná na upevnenie a prehĺbenie učiva.
* Na rozvíjanie čítania s porozumením a analýzu textu.
* Zvýšenie časovej dotácie umožňuje efektívnejšie upevňovanie a opakovanie vedomostí.

**3. ročník**

|  |  |  |  |  |
| --- | --- | --- | --- | --- |
| **Tematický celok** | **Počet hodín** | **Obsahový štandard** | **Výkonový štandard** | **Prierezové témy** |
| **Jazyková a slohová zložka** | **132** | * abeceda * slovníky * encyklopédie, telefónny zoznam | **Žiak na konci 3. ročníka základnej školy vie/dokáže:**   * zoradiť slová v abecednom poradí podľa druhého, tretieho..., n-tého písmena, * použiť aspoň jednu kodifikovanú príručku slovenského jazyka*,* * podľa abecedného poradia vyhľadať slová a heslá v slovníkoch, v telefónnom zozname a v encyklopédiách, | DOV  MUV  OSR  OŽZ |
|  |  | * slabikotvorné hlásky l, ĺ, r, ŕ (písanie a výslovnosť) * obojaké spoluhlásky | * nahradiť spoluhlásku l, ĺ a r, ŕ samohláskou a vytvoriť slabiku, * identifikovať slová so slabikotvornými hláskami v texte, * tvoriť nové slová zo slabikotvorných slabík, * vymenovať obojaké spoluhlásky, * identifikovať v texte obojaké spoluhlásky, * písať po obojakých spoluhláskach mäkké i, í, alebo tvrdé y, ý, | OSR  MUV  TPP |
|  |  | * vybrané slová po obojakých spoluhláskach (*b, m, p, r, s, v, z)*      * príbuzné slová (odvodzovanie, tvorenie, pravopis) | * vymenovať vybrané a príbuzné slová po spoluhláskach (b, m, p, r, s, v, z), * rozoznať pravopis vybraných a príbuzných slov, * používať vybrané a príbuzné slová v iných slovných spojeniach,   v texte, | OSR  MRV |
|  |  | * podstatné mená * všeobecné a vlastné podstatné mená | * vysvetliť pojem podstatné mená, * pýtať sa na podstatné mená otázkou: kto je to? čo je to?, * identifikovať na základe otázky podstatné mená v texte, * vysvetliť pojem všeobecné a vlastné podstatné mená, * rozlíšiť všeobecné a vlastné podstatné mená v texte, * uplatňovať pravidlá slovenského pravopisu pri písaní vlastných mien osôb, zvierat, vecí, miest, mestských častí, obcí, ulíc, pohorí, riek, potokov, štátov, | DOV  MUV  OSR  OŽZ |
|  |  | * slovesá * slová podobného významu (synonymá) * prídavné mená * slová opačného významu (antonymá) | * vysvetliť pojem slovesá, * opýtať sa na slovesá otázkou: čo robí?, * identifikovať slovesá v texte na základe otázky, * písať v slovesách koncovku – li, * identifikovať slová podobného významu v texte, * vysvetliť pojem prídavné mená, * pýtať sa na prídavné mená otázkou: aký? aká? aké?, * identifikovať na základe otázky prídavné mená v texte, * identifikovať slová opačného významu v texte, * používať synonymá a antonymá vo vetách, v texte, | DOV  MUV  OSR  OŽZ |
|  |  | * zámená      * číslovky | * vysvetliť pojem zámená, * identifikovať bežne používané zámená (ja, ty, on, ona, ono, my, vy, oni, ony, tebe/ti, mňa/ma, nás, vám, im, jemu/mu, jej, môj, tvoj, jeho, jej, náš, váš, ich, kto, čo, ten, to, tam, takto) v texte, * používať zámená v ústnej a písomnej komunikácii, * vysvetliť pojem číslovky, * opýtať sa na číslovky otázkami: koľko? koľkí?, * vyhľadať v texte základné a radové číslovky, * používať číslovky v bežnej komunikácii, * zapísať číslovky slovom, | DOV  MUV  OSR  OŽZ |
|  |  | * list * členenie listu (úvod, jadro, záver, podpis) * oslovenie | * rozoznať časti listu (úvod, jadro, záver), * v liste rozoznať oslovenie a podpis, * správne napísať oslovenie v liste, * písomne zoštylizovať jednoduchý list, * rozoznať druhy korešpondencie, | OSR  MUV  DOV  MRV |
|  |  | * rozprávanie – písomne * osnova (úvod, jadro, záver) * časová postupnosť | * porozprávať udalosť alebo zážitok zo života podľa série obrázkov, na základe vopred vytvorenej osnovy, * porozprávať dej podľa časovej postupnosti, | OSR  MUV  TPP |
|  |  | * oznam * SMS, mejl * správa * odlíšenie oznamu od správy * inzerát | * sformulovať krátky oznam, * napísať jednoduchý oznam prostredníctvom SMS, mejlom, * napísať správu mejlom, * odlíšiť správu od oznamu, * vyhľadať inzeráty v časopisoch, v novinách, v reklamách, na internete, * triediť inzeráty podľa obsahového zamerania, * dokáže písomne sformulovať krátky inzerát, | OSR  MUV  DOV  MRV |
|  |  | * reklama * druhy reklamy      * pozvánka | * vysvetliť pojem reklama, * rozlíšiť druhy reklamy, * sformulovať krátky reklamný text, * posúdiť veku primeraným spôsobom a jazykom hodnovernosť reklamy, * vysvetliť pojem pozvánka, * rozpoznať jednotlivé body pozvánky (miesto, čas, program, pozývateľ), * sformulovať písomne text pozvánky na určité podujatie (besiedka, koncert), | OSR  MUV |
|  |  | * opis pracovného predmetu * nákres * schéma * návod * recept * vizitka | * opísať charakteristické prvky predmetu, * opísať funkčnosť predmetu a poznať jeho praktické využitie, * slovne vysvetliť čo je nákres, schéma, * identifikovať nákres, schému v texte, * charakterizovať návod, * pracovať podľa jednoduchého návodu, * prezentovať návod verejne, * rozpoznať jednoduchý recept, * rozlíšiť druhy receptov (lekársky, kuchársky), * pracovať podľa jednoduchého receptu, * zostaviť jednoduchý recept, * identifikovať vizitku po vizuálnej stránke, * rozoznať, ktoré údaje o človeku vizitka prezrádza, * predstaviť sa prostredníctvom vizitky, * vyrobiť vizitku pre seba, pre spolužiaka, rodiča. | OSR  MUV  DOV  MRV |
| **Čítanie a literárna výchova** | **99** | * literatúra pre deti a mládež | * čítať plynulo súvislý umelecký text, * uplatňovať zásady správnej techniky čítania zameranej na umelecký prednes, * správne dýchať, artikulovať, dodržiavať správnu výslovnosť, * literárny text čítať s porozumením, * odpovedať na otázky zamerané na obsahovú stránku textu, * vymenovať najznámejšie knihy pre deti a mládež, * pozná mená významných autorov detskej literatúry, * porozprávať krátky dej alebo obsah prečítanej knihy, * vyjadriť pocity a zážitky z prečítaného textu (knihy), | OSR  MUV  DOV  MRV |
|  |  | * poézia, próza      * odsek | * vysvetliť pojmy poézia a próza, * rozoznať v texte poéziu od prózy, * recitovať báseň so zameraním na umelecký prednes, * rozoznať v prozaickom útvare odseky, | OSR  MUV  TPP |
|  |  | * ľudová slovesnosť * pranostika | * vysvetliť pojem ľudová slovesnosť, * vymenovať literárne útvary ľudovej slovesnosti, * čítať krátke ľudové útvary s porozumením, * vysvetliť pojem pranostika, | OSR  MUV  TPP  DOV  MRV |
|  |  | * príslovie * porekadlo * prirovnanie | * vyhľadať pranostiky v texte, * zapamätať si najznámejšie pranostiky, * vyhľadať príslovia a porekadlá v texte, * povedať ponaučenie vyplývajúce z príslovia, * vysvetliť pojem prirovnanie, * identifikovať prirovnania v texte, * napísať samostatne vety, v ktorých použije čo najviac prirovnaní, | OSR  MUV  TPP  MRV |
|  |  | * autorská rozprávka * hlavná a vedľajšia postava | * autorskú rozprávku prečítať nahlas, plynulo, s porozumením, * v rozprávke výrazne čítať priamu reč, * rozlíšiť rozdiely medzi ľudovou a autorskou rozprávkou, * rozlíšiť hlavné a vedľajšie postavy rozprávky, * povedať ponaučenie vyplývajúce z rozprávky, | OSR  MUV  TPP |
|  |  | * hlavná myšlienka * povesť (vhodný výber povesti, zamerať sa na kratšie a po obsahovej stránke jednoduchšie povesti) | * určiť hlavnú myšlienku v rôznych literárnych textoch, * určiť rozdiely medzi rozprávkou a povesťou, * charakterizovať povesť, * určiť hlavnú myšlienku povesti, * správne formulovať otázky k obsahu povesti, * vysloviť vlastný názor na povesť. | OSR  MUV  TPP  DOV  MRV |

**ZÁVER**

Učebné osnovy sú totožné so vzdelávacím štandardom IŠVP pre príslušný predmet.

**4. ročník**

|  |  |  |  |  |
| --- | --- | --- | --- | --- |
| **Tematický celok** | **Počet hodín** | **Obsahový štandard** | **Výkonový štandard** | **Prierezové témy** |
| **Jazyková a slohová zložka** | **132** | tvorenie slov predponami  pravopis a výslovnosť predponových odvodenín | **Žiak na konci 4. ročníka základnej školy vie/dokáže:**   * vytvárať nové slová s rôznymi predponami, * uplatniť pravopis predpôn, * identifikovať slabičné a neslabičné predpony, * rozlíšiť význam slov utvorených z rôznych predpôn, * používať slová s predponami v texte, | DOV  MUV  OSR  OŽZ |
|  |  | pravopis ďalších vybraných slov  geografické názvy s *i/í* a *y/ý* po obojakej spoluhláske | * uplatniť pravopis vybraných a odvodených slov, ktoré rovnako alebo podobne znejú, ale majú odlišný význam aj pravopis (napr. byť – biť, vyť – viť, výr – vír), * uplatniť pravopis geografických názvov s i/í a y/ý po obojakej spoluhláske, | OSR  MUV  TPP |
|  |  | delenie hlások na znelé a neznelé  spodobovanie na konci slova, uprostred slova, na hranici slov  pravopis a správna výslovnosť spoluhlások na konci slov, na morfematickom švíku, hranici slov  pravidlá pravopisu a výslovnosť spoluhlásky *v* | * rozdeľovať hlásky na párové znelé, párové neznelé, nepárové znelé * uplatniť výslovnosť a pravopis znelých párových spoluhlások na konci slov a neznelých spoluhlások na konci slov, * uplatniť výslovnosť a pravopis spodobovaných spoluhlások vo vnútri slova, * uplatniť výslovnosť a pravopis spodobovaných spoluhlások na hranici slov, * uplatniť pravopis a výslovnosť spoluhlásky *v*, | OSR  MEV |
|  |  | priama reč  uvádzacia veta, úvodzovky | * vysvetliť pojem priama reč, * rozoznať priamu reč v hovorenom prejave, * na základe úvodzoviek a uvádzacej vety identifikovať priamu reč v texte, * rozlíšiť uvádzaciu vetu od priamej reči, | DOV  MUV  OSR  OŽZ |
|  |  | ohybné a neohybné slovné druhy  podstatné mená - vlastné a všeobecné  vlastné podstatné mená – názvy štátov a príslušníkov národov  gramatické kategórie podstatných mien (rod, číslo, pád)  rod podstatných mien  číslo podstatných mien  pád podstatných mien  základný tvar podstatného mena  prídavné mená (rod, číslo, pád)  základný tvar prídavného mena  zhoda podstatného a prídavného mena v rode, čísle a páde  zámená  druhy zámen (osobné, privlastňovacie) | * rozdeliť slovné druhy na ohybné a neohybné, * rozlíšiť všeobecné a vlastné podstatné mená, * uplatniť pravopis v názvoch štátov a v pomenovaniach príslušníkov národov, * určiť gramatické kategórie podstatných mien, * určiť mužský, ženský a stredný rod podstatných mien, * určiť jednotné a množné číslo podstatných mien, * vymenovať pádové otázky a latinské názvy pádov, * skloňovať podstatné mená podľa jednotlivých pádov, * určiť a vytvoriť základný tvar podstatného mena, * použiť tvary podstatných mien vo vetách a v texte, * určiť rod, číslo a pád prídavných mien, * určiť základný tvar prídavného mena, * určiť zhodu podstatného a prídavného mena v rode, čísle a páde, * identifikovať zámená v texte, * rozoznať druhy zámen (osobné a privlastňovacie), | DOV  MUV  OSR  OŽZ |
|  |  | číslovky: základné a radové  slovesá  gramatické kategórie slovies  časovanie slovies | * používať zámená v ústnej aj písomnej komunikácii, * identifikovať základné a radové číslovky v texte, * správne skloňovať číslovky, * uplatniť pravopis čísloviek, * určiť v texte základný tvar slovesa – neurčitok, * určiť gramatické kategórie slovies (osobu, číslo a čas), * správne časovať slovesá, * správne časovať sloveso *byť* vo všetkých slovesných časoch, | DOV  MUV  OSR  OŽZ |
|  |  | neohybné slovné druhy  príslovky, predložky, spojky, častice, citoslovcia  funkcia neohybných slovných druhov vo vete  príslovky  predložky  pravopis predložiek a ich správna výslovnosť  spojky  najfrekventovanejšie spojky (*a, ale, keď, aby, že ...)*  častice a citoslovcia | * charakterizovať neohybné slovné druhy, * vymenovať neohybné slovné druhy, * určiť funkciu neohybných slovných druhov vo vete, * identifikovať neohybné slovné druhy v texte, * vyhľadať príslovky v texte na základe otázok: kde? kedy? a ako?, * identifikovať predložky v texte, * uplatniť správnu výslovnosť a pravopis predložiek s/so, z/zo, k/ku v spojení s osobnými zámenami, * identifikovať spojky v texte, * vymenovať spojky, ktoré sa v reči najčastejšie vyskytujú, * rozoznať v texte častice a citoslovcia, * určiť funkciu častíc a citosloviec, * vymenovať najfrekventovanejšie výrazy súhlasu, * nesúhlasu, istoty, pochybnosti (áno/nie, hádam, asi, možno...), * používať častice a citoslovcia v ústnej a písomnej komunikácii, | OSR  MUV  DOV  MEV |
|  |  | umelecký a vecný text  kľúčové slová  osnova v umeleckom a náučnom texte (písomne)  tvorivé písanie | * vysvetliť pojem umelecký a vecný text, * prakticky rozoznať umelecký a vecný text, * vysvetliť pojem kľúčové slová, * identifikovať kľúčové slová v umeleckom a vecnom texte, * porozprávať prostredníctvom kľúčových slov krátky príbeh, * napísať osnovu, * zreprodukovať text podľa napísanej osnovy, * napísať krátky umelecký text, * napísať krátky vecný text, | OSR  MUV  TPP |
|  |  | diskusia  názor | * vysvetliť pojem diskusia, * diskutovať na určitú tému vybratú učiteľom/žiakom, * vysloviť a obhájiť si vlastný názor v diskusii, * dodržiavať pravidlá spoločenského správania počas diskusie, * primerane riešiť umelo vytvorenú konfliktnú situáciu, * prejaviť vlastný názor primeraným spôsobom a primeranými jazykovými prostriedkami na konfliktnú situáciu, * poznať niektoré stratégie riešenia konfliktu, | OSR  MUV  DOV  MEV |
|  |  | opis osoby (ústne, písomne) | * opísať podľa predlohy osobu, * vymenovať charakteristické črty opisovanej osoby: vonkajšie, * vnútorné (charakterové), * opísať osobu podľa živého modelu (spolužiaka, učiteľa), * v opise použiť jednoduché vety, súvetia a prirovnania, | OSR  MUV  VMR |
|  |  | interview (cielený rozhovor)  reprodukcia rozprávania  časová postupnosť deja  plagát | * vysvetliť pojem interview, * písomne koncipovať jednoduché otázky a odpovede ako koncept k interview, * zrealizovať so spolužiakmi interview o aktuálnej udalosti, * zreprodukovať ústne a písomne kratší prečítaný text, * dodržiavať časovú postupnosť deja, * napísať dejovú postupnosť rozprávania, * písomne priradiť správne nadpisy k dejovej osnove, * vlastnými slovami charakterizovať plagát, * rozlíšiť, na aké účely sa plagát používa, * vytvoriť jednoduchý plagát k aktuálnej udalosti | OSR  MUV  DOV  MEV |
| **Čítanie a literárna výchova** | **99** | náučná literatúra  diagramy a grafy  umelecká literatúra  divadlo, divadelná hra | * čítať náučný text s porozumením, * identifikovať informácie uvedené priamo v texte, * tvoriť otázky k informáciám uvedeným priamo v texte, * identifikovať informácie uvedené v texte nepriamo, * tvoriť otázky k informáciám uvedeným v texte nepriamo, * identifikovať v texte diagramy a grafy, * prečítať diagramy a grafy v náučnom texte, * určovať podľa diagramu alebo grafu pomerné zastúpenie jednotlivých položiek, * v texte navzájom odlíšiť umeleckú a náučnú literatúru, * čítať umelecký text samostatne, s dôrazom na správnu výslovnosť, dikciu, artikuláciu, * naspamäť zarecitovať jednu/viac básní, * predniesť kratšie prozaické dielo, * charakterizovať divadlo, divadelnú hru, * účinkovať v divadelnej hre, ktorú nacvičí učiteľ so žiakmi v triede, v škole, * dbať na výrazný prednes priamej reči v dramatických textoch, * poznať spoločenské pravidlá správania sa v divadle | OSR  RĽK  MUV  DOV  MEV |
|  |  | rozhlas, televízia, film, kino  prepojenie literatúry s filmovou, televíznou a divadelnou tvorbou | * charakterizovať pojmy rozhlas, televízia, film, kino a vzájomne ich odlíšiť, * poznať názvy detských literárnych diel (rozprávok), ktoré boli sfilmované, * rozprávať obsah detského filmu, ktorý žiakov najviac upútal, * vymenovať hlavné postavy z detského filmu, * opísať vzťahy medzi filmovými postavami, * poznať spoločenské pravidlá správania sa v kine, | OSR  MUV  TPP |
|  |  | dialóg  mimojazykové prostriedky (gestikulácia, mimika) | * vysvetliť pojem dialóg, poznať koľko osôb na ňom participuje, * identifikovať dialóg v texte a prečítať ho s porozumením, * zrealizovať dialóg so spolužiakom, použiť primeranú gestikuláciu, mimiku, | OSR  MUV  TPP  DOV  MEV |
|  |  | kapitola  bájka  bájka v svetovej literatúre (Ezop)  bájka v slovenskej literatúre (J. Záborský) | * vysvetliť pojem kapitola, * rozoznať v knihe kapitoly, * vysvetliť pojem bájka, * vyhľadať bájky z rôznych zdrojov (kníh, internetu), * čítať bájku so zameraním na výrazný prednes priamej reči, * pokúsiť sa o dramatizáciu bájky, * vlastnými slovami hovoriť ponaučenie vyplývajúce z bájky, * poznať mená autorov bájok slovenskej a svetovej literatúry | OSR  MUV  TPP  MEV |
|  |  | komiks  dejová postupnosť v komikse (text umiestnený v bublinách, uprostred textu, na okrajovej časti obrázku) | * vysvetliť pojem komiks, * čítať komiks so zameraním na dejovú postupnosť, * zoradiť obrázky podľa dejovej postupnosti, * nakresliť samostatne alebo za pomoci spolužiakov krátky komiks a napísať k nemu výstižný text, | OSR  MUV  TPP |
|  |  | pojmové mapy | * charakterizovať vlastnými slovami pojmové mapy, * samostatne porozprávať o danej téme prostredníctvom pojmovej mapy, * tvoriť v skupine pojmové mapy výberom z ponuky slov, slovných spojení. | OSR  MUV  TPP  DOV  MEV |

**Poznámka**: Učebné osnovy sú totožné so vzdelávacím štandardom IŠVP pre príslušný predmet.

Výchovno-vzdelávacie ciele a obsah vzdelávania sú v súlade s cieľmi a obsahovým a výkonovým štandardom vzdelávacieho

štandardu pre vyučovací predmet slovenský jazyk a literatúra, schváleného ako súčasť inovovaného ŠVP pre 1. stupeň základnej

školy pod číslom 2015-5129/1758:1-10A0.